# Lucía Taboada Vázquez

Lucía Taboada Vázquez (Vigo, 1986) és una periodista i escriptora gallega. Ha estat guardonada amb el premi Panenka al Llibre de l'any de 2019 per Como siempre, lo de siempre.

## Trajectòria

Taboada va estudiar periodisme a la Universitat Complutense de Madrid. Treballa com a redactora a «Todo por la radio», un espai del programa La Ventana de Cadena SER dirigit i presentat per Carles Francino. També ha col·laborat puntualment en altres programes de ràdio com Carne cruda. Ha publicat articles en mitjans de comunicació escrits com El País, on cobreix temes de gastronomia, a l'As, on escriu sobre futbol, i en revistes com GQ i Vogue tractant temes de cultura, especialment de cinema i televisió.
També ha col·laborat amb la il·lustradora Raquel Córcoles, creadora del personatge Moderna de Poble, en la creació i el guió del personatge de La ImPerfecta. Amb el personatge de La ImPerfecta com a protagonista, Taboada i Córcoles han publicat dos llibres: Dejar de amargarse para ImPerfectas el 2014 i Fuera complejos para ImPerfectas el 2016. Segons 20 minutos, és «un llibre que explora l'obsessió per la perfecció a base d'humor» i «proposa un pla de vint-i-un dies per ajudar les dones a sentir-se millor amb la imatge física».
Taboada va publicar el 2015 #Hiperconnectados: en una relación estable con Internet, on realitza una crítica a la dependència de les xarxes socials i la tecnologia. El llibre compta amb il·lustracions d'Ester Córcoles, germana de Raquel Córcoles. Uns anys després, el 2019, va publicar amb l'editorial Libros del K.O. Como siempre, lo de siempre, dins de la seva col·lecció «Hooligans ilustrados», en el qual Taboada aborda la seva passió pel futbol com a aficionada del Real Club Celta de Vigo. Aquest treball va ser guardonat amb el premi Panenka al Llibre de l'any, atorgat per la revista Panenka especialitzada en futbol. A l'agost de 2023 va fitxar per Mediaset Espanya per a presentar El desmarque Cuatro. Cinc mesos després, des del 29 de gener del 2024, va passar a presentar l'edició vespertina diària d'El desmarque Telecinco .

## Obra publicada

* 2014 – Dejar de amargarse para ImPerfectas. Editorial Planeta. ISBN 9788408131854.
* 2015 – #Hiperconectados: en una relación estable con Internet. Editorial Planeta. ISBN 9788408147077.
* 2016 – Fuera complejos para ImPerfectas. Editorial Planeta. ISBN 9788408153078.
* 2019 – Como siempre, lo de siempre. Libros del K.O. ISBN 9788417678128.

## Referències

* ↑ «Marcelino deja entrever que entrenará en el extranjero la próxima temp» (en castellà). Sport, 10-02-2020. [Consulta: 7 març 2020].
* 1 2 «Así fue la 6a edición de los Premios Panenka» (en espanyol europeu). Panenka, 11-02-2020. [Consulta: 29 febrer 2020].
* ↑ «Guadaqué - Sergio Alberruche presenta en Madrid su novela ‘Una canción’» (en espanyol europeu). www.guadaque.com. Arxivat de l'original el 2020-02-29. [Consulta: 29 febrer 2020].
* ↑ «Carne cruda: Debatuiter» (en castellà). eldiario.es. [Consulta: 29 febrer 2020].
* ↑ «Artículos escritos por Lucía Taboada» (en castellà). EL País. [Consulta: 29 febrer 2020].
* ↑ «Artículos escritos por Lucía Taboada» (en castellà). AS.com. [Consulta: 29 febrer 2020].
* ↑ «Lucía Taboada: Últimas noticias, imágenes, vídeos y destacados en GQ España» (en espanyol europeu). GQ España. [Consulta: 29 febrer 2020].
* ↑ «Lucía Taboada: Últimas noticias, imágenes, vídeos y destacados en Vogue España» (en espanyol europeu). Vogue España. [Consulta: 29 febrer 2020].
* ↑ «La Imperfecta. Autores | Mujerhoy.com». www.mujerhoy.com. [Consulta: 29 febrer 2020].
* ↑ «Si eres 'ImPerfecta', deja de amargarte con este capítulo en exclusiva (VIÑETAS)» (en castellà). Huffington Post, 28-10-2014. [Consulta: 29 febrer 2020].
* ↑ «Lucía Taboada y Raquel Córcoles presentan 'Fuera complejos para imperfectas'».
* ↑ «Lucía Taboada y Moderna de Pueblo publican 'Fuera complejos para imPerfectas'» (en castellà). www.20minutos.es, 14-04-2016. [Consulta: 29 febrer 2020].
* ↑ «Lucía Taboada: libros y biografía autora» (en castellà). Lecturalia. [Consulta: 29 febrer 2020].
* ↑ «LUCÍA TABOADA: "A lo mejor vivimos eternamente en el ‘Coma sempre, o de sempre’" - MUNDO ESFÉRICO MUNDO ESFÉRICO» (en castellà). MUNDO ESFÉRICO, 07-07-2019. [Consulta: 29 febrer 2020].
* ↑ Picatoste, Mauro. «Ser celtista y contarlo tiene premio» (en castellà). Cadena SER, 11-02-2020. [Consulta: 29 febrer 2020].
* ↑ «Panenka. El fútbol que se lee» (en espanyol europeu). Panenka. [Consulta: 29 febrer 2020].